Udenrigsministeriet fraråder fredag alle danskere at rejse til Bagdad samt provinsbyerne efter angreb

Det er en god idé at tænke sig ekstra om, hvis man har planer om at rejse til Irak i den kommende tid.

Udenrigsministeriet fraråder nemlig alle danskere at rejse til Bagdad og nærliggende provinsbyer efter de brutale angreb fredag.

Det skriver Udenrigsministeriet på deres hjemmeside og på Facebook.

'Vi fraråder alle ikke-nødvendige rejser til:

Bagdad by samt provinserne Karbala, Babil, Wasit, Najaf, Qadisiyah, Maysan, Dhi Qar, Muthanna og Bashrah.'

'Vi fraråder alle rejser til:

Ninawa, Anbar, Salah ad-Din, Kirkus og Diyala samt til Bagdad-provinsen bortset fra Bagdad by. Til Bagdad by medregnes de ni centrale distrikter,' skriver Udenrigsministeriet på deres Facebook-profil.

Samtidig kommer de med en generel opfordring til de danskere, som allerede opholder sig i Irak. Hvis man er til stede i landet, bør man holde afstand til demonstrationerne og større forsamlinger, skriver Udenrigsministeriet videre.

Opdateres ...